CELEX: 31997D0522
Language: ro
Date: 1997-07-09 00:00:00
Title: Decizia Comisiei din 9 iulie 1997 de stabilire a unei reglementări tehnice comune privind cerințele de racordare aplicabile interfeței echipamentelor terminale pentru conectarea la linii închiriate digitale nerestricționate ONP de 64 kbit/s (Amendamentul 1)Text cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               248
            
         31997D0522
   
               L 215/46
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 iulie 1997
   de stabilire a unei reglementări tehnice comune privind cerințele de racordare aplicabile interfeței echipamentelor terminale pentru conectarea la linii închiriate digitale nerestricționate ONP de 64 kbit/s (Amendamentul 1)
   (Text cu relevanță pentru SEE)
   (97/522/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/263/CEE a Consiliului din 29 aprilie 1991 privind apropierea legislațiilor statelor membre în materie de echipamente terminale de telecomunicații, inclusiv recunoașterea reciprocă a conformității acestora (1), astfel cum a fost modificată prin Directiva 93/68/CEE (2), în special articolul 6 alineatul (2) a doua liniuță,
   întrucât Comisia adoptă măsura identificând tipul de echipamente terminale pentru care este necesară o reglementare tehnică comună, precum și declarația asociată privind sfera de aplicare a acesteia;
   întrucât trebuie adoptate standardele armonizate corespunzătoare sau părți din acestea care să pună în aplicare cerințele esențiale urmând a fi transformate în reglementări tehnice comune;
   întrucât, pentru a asigura continuitatea accesului pe piețe al fabricanților, este necesar să se adopte dispoziții tranzitorii privind echipamentele aprobate în conformitate cu Decizia 94/821/CE a Comisiei (3),
   întrucât este cazul să se abroge Decizia 94/821/CE cu efect la sfârșitul perioadei de tranziție;
   întrucât reglementarea tehnică comună adoptată de această decizie este conformă cu avizul Comitetului de aprobare a echipamentelor pentru telecomunicații (ACTE),
   ADOPTĂ PREZENTA DECIZIE:
   Articolul 1
   (1)   Prezenta decizie se aplică echipamentelor terminale destinate conectării la punctul terminal de rețea publică de telecomunicații al liniilor închiriate digitale nerestricționate ONP de 64 kbit/s, cu păstrarea integrității octeților și folosind interfețe de 120 Ohm, care intră în sfera de aplicare a standardului armonizat identificat la articolul 2 alineatul (1) din prezenta decizie.
   (2)   Prezenta decizie stabilește o reglementare tehnică comună care acoperă cerințele generale de racordare aplicabile echipamentelor terminale menționate la alineatul (1).
   Articolul 2
   (1)   Reglementarea tehnică comună cuprinde standardul armonizat elaborat de organismul de standardizare cu competențe de punere în aplicare, în măsura posibilului, a cerințelor esențiale menționate la articolul 4 literele (c), (d), și (f) din Directiva 91/263/CEE. Trimiterea la standard este stabilită în anexă.
   (2)   Echipamentele terminalele reglementate de prezenta decizie respectă reglementarea tehnică comună menționată la alineatul (1), îndeplinesc cerințele esențiale menționate la articolul 4 literele (a) și (b) din Directiva 91/263/CEE și îndeplinesc cerințele oricărei alte directive aplicabile, în special Directivele 73/23/CEE (4) și 89/336/CEE (5) ale Consiliului.
   Articolul 3
   Organismele notificate desemnate cu îndeplinirea procedurilor menționate la articolul 9 din Directiva 91/263/CEE folosesc sau asigură folosirea, în ceea ce privește echipamentele terminale menționate la articolul 1 alineatul (1) din prezenta decizie, a standardului armonizat menționat la articolul 2 alineatul (1) în termen de un an de la data notificării prezentei decizii.
   Articolul 4
   (1)   Decizia 94/821/CE se abrogă cu efect după an de la data notificării prezentei decizii.
   (2)   Echipamentele terminale aprobate în Decizia 94/821/CE pot fi în continuare introduse pe piață și date în funcțiune cu condiția ca o astfel de aprobare să fie acordată în termen de un an de la data notificării prezentei decizii.
   Articolul 5
   Prezenta decizie se adresează statelor membre.
   
      Adoptată la Bruxelles, 9 iulie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 128, 23.5.1991, p. 1.
   
      (2)  JO L 220, 31.8.1993, p. 1.
   
      (3)  JO L 339, 29.12.1994, p. 81.
   
      (4)  JO L 77, 26.3.1973, p. 29.
   
      (5)  JO L 139, 23.5.1989, p. 19.
   ANEXĂ
   Trimiterea la standardul armonizat aplicabil
   Standardul armonizat menționat la articolul 2 din decizie este:
   Business TeleCommunications (BTC)
   64 kbit/s digital unrestricted leased line (D64 U)
   Attachment requirements for terminal equipment interface
   ETSI
   Institutul European de Standarde în Telecomunicații
   Secretariatul ETSI
   TBR 14 – aprilie 1994, astfel cum a fost modificat prin TBR014/A1 – ianuarie 1996
   (fără prefață)
   Informații suplimentare
   Institutul European de Standarde în Telecomunicații este recunoscut în conformitate cu Directiva 83/189/CEE a Consiliului (1).
   Standardul armonizat menționat mai sus a fost elaborat în temeiul unui mandat eliberat în conformitate cu procedurile aplicabile prevăzute de Directiva 83/189/CEE a Consiliului.
   Textul integral al standardului armonizat menționat poate fi obținut de la:
   
      
   
               Institutul European de Standarde în Telecomunicații
               650 Route des Lucioles
               F-06921 Sophia Antipolis Cedex
            
            
               Comisia Comunităților Europene
               DG XIII/A/2 – (BU 31 1/7),
               Rue de la Loi/Wetstraat 200,
               B-1049 Brussels
            
         
      (1)  JO L 109, 26.4.1983, p. 8.